ดัชนีหุ้นไทยปิดช่วงเช้าทะลุจุดสูงสุดรอบ13 ปี
ดัชนีหุ้นไทยเช้าวันนี้ปิดที่ 925.36 จุดเพิ่มขึ้น6.02จุดหรือเพิ่มขึ้น 0.65% ด้วยมูลค่าการซื้อขาย 24,049 ล้านบาท ดัชนีเคลื่อนไหวระหว่าง 922.70จุด-928.51จุด
2 ก.ย. 2553

ดัชนีหุ้นไทยเช้าวันนี้ปิดที่ 925.36 จุดเพิ่มขึ้น6.02จุดหรือเพิ่มขึ้น 0.65% ด้วยมูลค่าการซื้อขาย 24,049 ล้านบาท ดัชนีเคลื่อนไหวระหว่าง 922.70จุด-928.51จุด
ดัชนี ทะลุแนวต้านจุดสูงสุดในรอบ 13 ปีที่ 924.70 จุด ระดับดัชนีนี้ นักวิเคราะห์บล.เคจีไอ(ประเทศไทย)มีความเห็นว่า เชิงปัจจัยภายนอกนั้น ดัชนีดาวโจนส์ของอเมริกาและดัชนีตลาดหุ้นในยุโรปมีการดีดขึ้นอาจส่งผลเชิงจิตวิทยาต่อการเก็งกำไรสั้นๆได้ในวันนี้ 
ดังนั้นจึงแนะนำกลยุทธ์นักลงทุนระยะกลางเริ่มทยอยขายหุ้นลดพอร์ตเพื่อรับรู้ผลกำไรลงทุนระยะกลาง ซึ่งควรจะได้เป็นผลตอบแทนที่ดีมากแล้ว สำหรับการเก็งกำไรสั้น แนะนำเข้าซื้อเก็งสั้นตามได้ถึงดัชนี ที่ต้านต่อไป 940 จุด โดยต้องกำหนดจุดขายตัดขาดทุนสั้นไว้ด้วย